**Въпроси/предложения и отговори/становище на ПО от информационна среща за разяснение на поканата за подаване на проектни предложения по процедура “Образование и грижи в ранна детска възраст”**

|  |  |  |
| --- | --- | --- |
| **Община** | **Въпроси/предложения/коментари/бележки** | **Отговори/становище на ПО** |
| Лилия Макавеева, РОМАКТ | Ако в общината има голям квартал и има минимум 300 деца само в този квартал, може ли общината да кандидатства самостоятелно и непременно ли трябва да се създадат 3 хъба? | Съгласно Насоките за кандидатстване хъбовете трябва да са най-малко по 3 на проект. |
| Възможно ли е партньор на община да е кметство от друга община, в което има изолирана и бедна общност? | Съгласно Насоките за кандидатстване допустими партньори от България са публични органи, общини, сдружения на общини и неправителствени организации. |
| Ако част от децата посещават ДГ или ясла, но са от изолирана, бедна общност с концентрация на проблеми, попадат ли в целевата група? | Съгласно Насоките за кандидатстване определението е: деца на възраст 0-6 години, които не посещават/нямат достъп до детска градина или ясла, или живеят в изолирани селски/градски и/или бедни райони с концентрация на проблеми, създаващи риск от бедност, социално изключване и маргинализация, особено от ромски общности. |
| Ще бъдат ли публикувани критериите за оценка на проектните предложения? | С публикуването на насоките в ИСУН са видими и достъпни оценителните таблици. |
| Бистра Марева, Община Ямбол | В Насоките за кандидатстване като допустима дейност е записано „дейности за укрепване на двустранни отношения със страните-донори“. Тези дейности задължителни ли са? | Не е задължително общината да има партньор от страна-донор, но е задължително да направи опит за обмяна на опит с някоя от страните-донори. |
| Относно изискването за наличие на най-малко 300 деца в съответните общности. Това означава „най-малко 300 деца“ за целия проект или за всяка общност? | Съгласно Насоките за кандидатстване броят деца, възползвали се пряко от дейности за образование и грижи в ранна детска възраст трябва да е най-малко 300 деца на проект. |
| Тъй като сме град-община, трябва ли като кандидат да създадем минимум три центъра на територията на гр. Ямбол? | Съгласно Насоките за кандидатстване хъбовете трябва да са най-малко по 3 на проект. |
| Може ли Община Ямбол да разкрие 1 хъб и партньори – 2 други общини да разкрият още 2 хъба? | Съгласно Насоките за кандидатстване хъбовете трябва да са най-малко по 3 на проект. |
| В един хъб колко минимум услуги трябва да се предоставят? | Минимумът услуги трябва да обхваща всички възможни области, в които има нужда от намеса, вкл. социални, здравни, образователни услуги. Когато създавате такъв хъб, е препоръчително да се предоставят всички видове услуги. |
| Може ли примери за социално изолирани общности, освен ромски? | ПО няма такъв пример. |
| Община Стара Загора | Какво се има предвид под „най-малко 3 социално изолирани общности“? | Съгласно Насоките за кандидатстване социалното изолиране е процес, при който общности биват изтласкани на ръба на обществото и са възпрепятствани от пълно участие в него поради своята бедност, или поради липсата на базови компетенции и възможности за учене през целия живот, или в резултат от дискриминация. Това ги отдалечава от възможност за работа, доходи и образование, както и до социални и общностни мрежи и дейности. Те имат ограничен достъп до власт и до органите, вземащи решение, и така често се чувстват безвластни и неспособни да упражняват контрол върху решенията, които влияят върху техния ежедневен живот. |
| Допустима дейност ли е провеждането на обучение на екипа за изпълнение на проекта освен тези, които са предвидени в предефинирания проект? | Съгласно Насоките за кандидатстване е допустимо включване на дейности, които допринасят за постигане на основните цели на процедурата. |
| Илко Йорданов, ОТОВРЕНО ОБЩЕСТВО | Община Ямбол например отговаря на всички условия на ПО, с изключение 3-те отделни изолирани общности. Очевидно тя трябва да си намери партньорска община, за да отговаря на това условие? | Съгласно Насоките за кандидатстване допустими кандидати са: Общините в България с най-малко три социално изолирани общности с концентрация на проблеми, създаващи риск от бедност, социално изключване и маргинализация и с не по-малко от 300 деца на възраст 0-6 години. |
| Необходимо ли е с всяка от 3-те общности, с които ще се работи, да се проведе допълнителна консултация или поне с една от тях е достатъчно? | Дейностите се предоставят във всяка една от 3-те общности, като следва да са базирани на анализ на нуждите и консултации със заинтересованите страни. |
| Ако общини, които нямат 5% самоопределило се ромско население, но се обединят с общини, които имат по-висок дял (напр. 13-15%), ПО ще разглежда ли критериите като цяло за консорциума или трябва всяка община отделно да покрива посочените критерии? | На оценка подлежи общината – кандидат. При доказано ромско население над 5 %, кандидатът получава повече точки. При население под 5% кандидатът продължава в класирането без точки по този показател. |
| Регламентирано е, че може да има повече от една община в консорциума, на колко НПО от България може да участват в един проект – повече от едно? | Съгласно Насоките за кандидатстване проектът задължително се изпълнява в партньорство с НПО, основано в България. Няма ограничение за брой партньори.  Едно и също НПО може да бъде партньор в до три проектни предложения. |
| Първият възможен алтернативен метод на самоидентификацията е декларация от отговорна институция с достъп до информация за етническа принадлежност. Какво се има предвид?  Декларация от идентифицирани местни представители на ромите? Например декларации от ромски медиатори или неформални лидери, че в квартала живеят ≥ 5% роми?  Проучвания и изследвания от последните 3 години, касаещи местната общност? Имате предвид всякакви проучвания – количествени, качествени, които могат да дадат такива аргументи на общината? | Събрани, налични данни в институция за самоидентификация на родители на децата, обект на дейности по проекта (училище, детска градина, за целите на други проекти).  Декларацията от името на идентифицирани местни лидери / медиатори не е основание за дефиниране на процент ромско население спрямо общото. Декларацията може да се използва за определяне на броя население в конкретния район и тяхната етническа принадлежност.  Официални, публикувани изследвания и доклади от отговорни организации (напр. Фондация Отворено общество, документи разработени по ОП „Развитие на човешките ресурси“ и др.) |
| Представяне на доказателство за броя на хората, живеещи в ***сегрегираната*** общност“. Ще бъде полезно да се даде дефиниция в разясненията. | Сегрегирана общност: Сегрегация, основана на антропологични различителни признаци като раса, етнос, език и други. Сегрегация, в основата на която „стои идеята за превъзходство на доминиращата етническа група и култура спрямо по-малките групи, изразяваща се в изолиране на тези по-малки групи в определени райони или гета“ (Българска национална доктрина, 1997:18) |
| Относно връзката между тази покана и проекта, който ще се администрира от ЦОИДУЕМ – Изграждане на капацитет за образователно и социално включване – в поканата се говори за 3-ма обучени педагози, а в предефинирания проект за 40 обучени педагози. Това правилно ли ни ориентира, че ПО възнамерява да финансира около 13 проекта по поканата? | Общата сума, с която разполага процедурата, е 6 029 412 евро, минимален грант 200 хил. евро, максимален грант 500 хил. евро. |
| Н. Чолакова | Възможно ли е някои от тези 300 деца в момента да посещават детска градина/ясла или е задължително да са извън образователната среда? | Съгласно Насоките за кандидатстване определението е: Деца на възраст 0-6 години, които не посещават/нямат достъп до детска градина или ясла, или живеят в изолирани селски/градски и/или бедни райони с концентрация на проблеми, създаващи риск от бедност, социално изключване и маргинализация, особено от ромски общности. |
| Какво имате предвид под „три изолирани общности“ – три етнически групи с различен социален статут или нещо друго? | Въпросът е неясен – когато говорим за „общност“, едно от характерните неща, поне за България, е че това са живеещи на сравнително едно и също място сегрегирани общности, напр. в един квартал, в една махала, в едно гето – роми, миллети и власи например. |
| В понятието „децата нямат достъп“ влиза ли това родителят да не желае детето му да посещава детска градина? | Съгласно Насоките за кандидатстване определението е: Деца на възраст 0-6 години, които не посещават/нямат достъп до детска градина или ясла, или живеят в изолирани селски/градски и/или бедни райони с концентрация на проблеми, създаващи риск от бедност, социално изключване и маргинализация, особено от ромски общности. |
| Адриан Ангелов | Може ли да се плаща на експерти извън екипа за управление на проекта? | Да, възможно е, ако участват в изпълнението на проекта като експерти. |
| Възможно ли е в проекта да вземат участие експерти, които са извън екипа за управление? Напр. назначаване на граждански договор на служител на общината за извършване на определена дейност. | Ако смятате, че общинският служител има достатъчен капацитет и назначаването му е необходимо за изпълнението на дейностите, разбира се, че е възможно. ПО не препоръчва наемането на граждански договори на служители, когато става въпрос за изпълнение на текуща дейност, напр. управление или образователен медиатор. Това е труд, който би следвало да попада в обхвата на Кодекса на труда. |
| Трябва ли минималният брой деца (300) да не посещават ясла и градина? | Съгласно Насоките за кандидатстване определението е: Деца на възраст 0-6 години, които не посещават/нямат достъп до детска градина или ясла, или живеят в изолирани селски/градски и/или бедни райони с концентрация на проблеми, създаващи риск от бедност, социално изключване и маргинализация, особено от ромски общности. |
| Дарина | Партньорската НПО трябва ли задължително да е от същата община като кандидата? | Съгласно насоките за кандидатстване неправителствената организация – партньор трябва да е основана в България, да работи в сферата на ромското социално включване, образование и грижа в ранна детска възраст, социални и/или здравни дейности и притежава необходимия опит, определен в критериите за подбор. |
| Допустими ли са възнаграждения по граждански договори за външни експерти/обучители? | Допустимо е възлагане на услуги по граждански договори, при условие, че има ясен резултат. |
| Под „уязвими групи“ визирате ли и деца със специални потребности и ограничен достъп до детски ясли, градини и училища не поради липса на места, а поради липса на подкрепа или възможности за включване? Т.е. може ли дейностите да са в тази насока? | Съгласно Насоките за кандидатстване определението е: Деца на възраст 0-6 години, които не посещават/нямат достъп до детска градина или ясла, или живеят в изолирани селски/градски и/или бедни райони с концентрация на проблеми, създаващи риск от бедност, социално изключване и маргинализация, особено от ромски общности. |
| Александра Райкова, РОМАКТ | РОМАКТ вече са създали процес на консултации в някои общини. Възможно ли е тези консултации да бъдат използвани при подготовката на проектно предложение по тази процедура?  Новосъздадени местни НПО, които са без опит, но са обвързани точно с този процес на консултация, може ли да бъдат партньори по проекта? | Процесът на консултации, създаден чрез РОМАКТ може да бъде ползван при подготовката на проектно предложение, като се спазват изискванията по Насоките за кандидатстване.  Опитът на партньора се оценява по същия начин както и опитът на кандидата, т.е. може да участват като партньор, но няма да получат допълнителни точки. |
| Партньорските организации могат ли да ползват непреки разходи? | Съгласно Насоките за кандидатстване разходите на партньора са обект на същите правила и ограничения като разходите на бенефициента. |
| Костадинов | Изискването за 300 деца на възраст от 0 до 6 години като условие за допустимост на кандидата покрива ли се с изискванията към целевата група за тези деца? Т.е. тези деца следва ли за бъдат такива, които не посещават/нямат достъп до детска градина или ясла? | Съгласно Насоките за кандидатстване определението е: Деца на възраст 0-6 години, които не посещават/нямат достъп до детска градина или ясла, или живеят в изолирани селски/градски и/или бедни райони с концентрация на проблеми, създаващи риск от бедност, социално изключване и маргинализация, особено от ромски общности. |
| Допустими кандидати и/или партньори могат ли да бъдат районните общински администрации, при положение че отговарят на останалите условия на допустимост? | Съгласно Насоките за кандидатстване допустими кандидати са: Общините в България с най-малко три социално изолирани общности с концентрация на проблеми, създаващи риск от бедност, социално изключване и маргинализация и с не по-малко от 300 деца на възраст 0-6 години. Приоритет ще имат общините в необлагодетелствани райони с процент на ромското население над 5%. |
| Какво би се приело за доказателство, че въпросните минимум 300 деца от 0-6 г., свързани с изискването за допустимост, не посещават детска ясла/градина? | Съгласно Насоките за кандидатстване определението е: Деца на възраст 0-6 години, които не посещават/нямат достъп до детска градина или ясла, или живеят в изолирани селски/градски и/или бедни райони с концентрация на проблеми, създаващи риск от бедност, социално изключване и маргинализация, особено от ромски общности. Това може да се докаже със справка от детската градина/ясла и/или с декларации от родителите на децата. Такава информация трябва да е налична и в съответната община. |
| Силвия Василева, ХЕСЕД | Напр. Столична община, където има райони с повече от 5% ромско население, а като цяло в Столична община няма 5%, кое ще се вземе предвид в случай че хъбовете са предвидени за районите под 5% ромско население? | Съгласно Насоките за кандидатстване допустими кандидати са: Общините в България с най-малко три социално изолирани общности с концентрация на проблеми, създаващи риск от бедност, социално изключване и маргинализация и с не по-малко от 300 деца на възраст 0-6 години. Приоритет ще имат общините в необлагодетелствани райони с процент на ромското население над 5%. |
| Биляна Ангелова | Допустимо ли е комплексът от услуги да бъде обособен в детска градина? | Да, ако е добре обосновано. |
| Изискването за 300 деца само от общината кандидат ли е или общо с участието на партньора? | Съгласно Насоките за кандидатстване допустими кандидати са общините в България с най-малко **три социално изолирани общности** с концентрация на проблеми, създаващи риск от бедност, социално изключване и маргинализация и с не по-малко от 300 деца на възраст 0-6 години. Приоритет ще имат общините в необлагодетелствани райони с процент на ромското население над 5%.  Приоритет ще имат проекти, изпълнявани в **партньорство с други общини** за постигане на горните условия. Планираните дейности трябва да бъдат насочени едновременно към представители на уязвимите групи от всички общини – партньори по проекта. Всяка община може да участва (като кандидат или партньор) само в едно проектно предложение. |
|  | Може ли разяснение как да включим децата от 0-4 г. в целевата група, които не попадат във възрастта за задължителна подготовка? | Съгласно Насоките за кандидатстване определението е: Деца на възраст 0-6 години, които не посещават/нямат достъп до детска градина или ясла, или живеят в изолирани селски/градски и/или бедни райони с концентрация на проблеми, създаващи риск от бедност, социално изключване и маргинализация, особено от ромски общности. |
| ЕВРИКА | Възможно ли е дейностите/комплексът от услуги да се осъществяват извън местоживеенето на целевата група? Ако целевата група обхваща няколко малки населени места от общината, може ли комплексът от услуги да е ситуиран в общинския град или трябва задължително да е по местоживеене на целевата група? | Съгласно Насоките за кандидатстване проектът трябва да бъде изготвен на база обществени консултации, анализ на нуждите на целевите групи и с активното участие на партньорите по проекта. Анализът на нуждите на целевата общност, изготвен в партньорство с представители на общността и/или неправителствена организация, трябва да бъде в основата на предложените дейности в проекта. Анализът на нуждите трябва да обосновава дейностите, предвидени в проектното предложение, в съответствие с препоръките на заинтересованите страни. |
| Читалища ще могат ли да си партнират с общините? | Съгласно Насоките за кандидатстване допустими партньори от България са публични органи, общини, сдружения на общини и неправителствени организации. |
| Весела Марева | Справка по Механизъм за съвместна работа на институциите по обхващане и задържане в образователната система на деца и ученици би ли бил доказателство, че децата не са обхванати? | Да |
| Сиси Петрова | В насоките се отбелязва „Приоритет ще имат общините в ***необлагодетелствани райони*** – вероятно ще е важно да се поясни и цялото понятие „райони“ (общини ли се има предвид (равнище LAU) или области от различни равнища (NUTS 3, NUTS 2), както и „необлагодетелствани“? | За целите на процедурата „необлагодетелствани райони“ представляват териториални единици от ниво LAU 1 и LAU 2 с концентрация на проблеми, създаващи риск от бедност, социално изключване и маргинализация и с процент ромско население над 5%. |
| Има ли други цели на партньорството между общините или само „механичната“ цел да се даде шанс на общини с по-малки общности да кандидатстват? Например, насърчава ли програмата цели за обмяна на опит и добри практики между общини? | Съгласно Насоките за кандидатстване дейности, насочени към обмен на добри практики са задължителни. |
| Александра Райкова | Може ли да уточните, става въпрос за деца в риск от 0-6 години. Това че са записани в детска градина или ясла не означава, че не попадат в целевата група? Или не е така? | Съгласно Насоките за кандидатстване основната целева група са деца на възраст 0-6 години, които не посещават/нямат достъп до детска градина или ясла, или живеят в изолирани селски/градски и/или бедни райони с концентрация на проблеми, създаващи риск от бедност, социално изключване и маргинализация, особено от ромски общности. |
| Нина Попова | Ако имаме сграда, която ще бъде обособена за център/хъб в общността, възможно ли е другите 2 хъба да бъдат под формата на мобилни центрове към него и да обхващат общности от други населени места в общината? По този начин ще бъде ли изпълнено изискването за 3 хъба? | Съгласно Насоките за кандидатстване проектът трябва да бъде изготвен на база обществени консултации, анализ на нуждите на целевите групи и с активното участие на партньорите по проекта. Анализът на нуждите на целевата общност, изготвен в партньорство с представители на общността и/или неправителствена организация, трябва да бъде в основата на предложените дейности в проекта. Анализът на нуждите трябва да обосновава дейностите, предвидени в проектното предложение, в съответствие с препоръките на заинтересованите страни. Ако анализът на нуждите потвърди необходимост от обособяване на един център и два мобилни хъба, то в такъв случай се счита, че е удовлетворено изискването за три хъба. |
| Мирослава Иванова, Столична община | Предвид краткия срок за изпълнение на проекта, допустим разходи ли е закупуването на сглобяеми модулни конструкции с цел използването им за мобилни хъбове? | Съгласно Насоките за кандидатстване, като примерни дейности са посочени „Закупуване на ново или употребявано превозно средство за нуждите на мобилните екипи, закупуване на ново или употребявано за целите на проектните дейности“, „Реновиране и създаване на приятелска среда в зоните на интервенция за работа с деца и техните родители в съответствие с хигиенните стандарти, закупуване на мебели за стаите за работа с деца и родители“. Сглобяемата модулна конструкция предполага изграждане на фундамент, захранване с ток, вода, разрешителни за поставяне ѝ. Съгласно Насоките и изискванията за устойчивост, при строително-монтажни дейности бенефициентът се задължава да не променя собствеността и предназначението на обекта на финансиране за период от най-малко 5 години след одобрението на окончателния доклад на проекта и да гарантира, че той ще бъде използван съобразно целите на проекта за същия период. |
| Надежда Колева, община Генерал Тошево | Във връзка с подготовката на проектно предложение, моля да поясните какво означава т.14 и 15 от списъка с документи за подаване на етап кандидатстване, а именно: „Копия на договори, удостоверяващи оперативния капацитет на бенефициента“ и съответно „Копия на договори и допълнителни документи, доказващи оперативния капацитет на партньора/ите по проекта.  Освен това имаме въпрос и по отношение на обществените поръчки – всеки партньор сам ли ще провежда обществени поръчки по отношение напр. на СМР, доставка на обзавеждане/оборудване и тн. | Съгласно Насоките за кандидатстване, „Кандидатът/партньорът трябва да притежават доказан опит в организирането и провеждането на социални и образователни дейности. …За доказването й се представят копия от съответните сключени договори за изпълнението на сходни дейности.“. Опитът на кандидата/партньора е предмет на оценка съгласно оценителните таблици, неразделна част от насоките и налични в ИСУН 2020.  Бенефициентът и партньорите следва да разпределят финансовия ресурс, за който кандидатстват, като всяка страна има право да разходва средства, които са предмет на същите правила и ограничения както за бенефициента, така и за партньора. Бенефициентът носи цялата отговорност за законосъобразното разходване на средствата.  Съгласно Насоките за кандидатстване, процедурата има за цел да се предостави подкрепа на деца от уязвими групи, включително от ромски общности в ранна детска възраст и техните семейства, с основна целева група: Деца на възраст 0-6 години, които не посещават/нямат достъп до детска градина или ясла, или живеят в изолирани селски/градски и/или бедни райони с концентрация на проблеми, създаващи риск от бедност, социално изключване и маргинализация, особено от ромски общности.  Тълкуването на Програмния оператор е следното:   * деца на възраст от 0 до 6 години, които не посещават или нямат достъп до детска градина или ясла, живеещи в социално изолирани общностис концентрация на проблеми, създаващи риск от бедност, социално изключване и маргинализация; * деца на възраст от 0 до 6 години, които живеят в изолирани селски или изолирани градски райони, или които живеят в бедни райони с концентрация на проблеми, създаващи риск от бедност, социално изключване и маргинализация, особено от ромски общности. |
| Основния индикатор – 300 бр. деца, дали е допустимо да посещават детска градина, но да са в хипотезата „живеят в изолирани селски /градски и/или бедни райони с концентрация на проблеми, създаващи риск от бедност, социално изключване и маргинаризация“? Понеже съюзът ИЛИ предполага две хипотези – не посещават ИЛИ посещават, но живеят в изолирани селски /градски райони… |
| Савка Савова, ХЕСЕД | На стр. 14 от насоките за кандидатстване по процедурата е отбелязано, че: “Процесът на публичните консултации се описва в приложения Анализ на нуждите на целевите общности“.  Не успяхме да открием темплейт за анализ на нуждите на целевите общности нито в документите за попълване, нито в документите за информация.  Може ли да дадете разяснение относно формата на документа, който се очаква да бъде приложен при представянето на резултатите от обществените консултации. | Съгласно Насоките за кандидатстване „Проектът трябва да бъде изготвен на база обществени консултации, анализ на нуждите на целевите групи и с активното участие на партньорите по проекта.“, „Анализ на нуждите следва да бъде изготвен в партньорство с представители на общността и/или неправителствена организация.“ Анализът се изготвя на база получените резултатите и изготвянето му е ангажимент на кандидата и партньорите.  Процесът по провеждане на обществени консултации, предложенията, решенията и идеите следва да бъдат описани в Анализа на нуждите и да са основа за изготвяне на проектно предложение. Съгласно Насоките за кандидатстване за доказване на проведени обществени консултации се прилагат доказателства - списъци, снимки, записи, протоколи, декларации за участие, информационни материали, презентации и др. |
| община Белослав | Предвиждаме разкриване на 2 стационарни и един мобилен център /ще функционират на територията на  три социално изолирани общности с концентрация на проблеми/ - три Комплекса от функционални услуги.  В тази връзка имаме въпроси:  1. В такъв случай считате ли че е изпълнено условието Брой на създадени центрове/комплекс от услуги (хъбове) за образование и грижи в ранна детска възраст, осъществяващи образователни и социални мерки за уязвими деца на възраст от 0 до 6 години – са 3 за проекта?.  2. В кое перо от бюджета е релевантно да заложим закупуването на микробус за създаването на мобилен център. В бюджетен ред 2 - Дейност 2 - Оборудване (чл. 8.3.1.c  от Регламента) и Строителни дейности (чл. 8.3.1.d от Регламента) 2,2     Оборудване и обзавеждане по проекта (за зали, помещения, спални, студиа и т.н.) или 2,3 Строително-ремонтни дейности или да се разкрие нов ред Закупуване на микробус за разкриване на мобилен център , или друго?  Къде във втората таблица Дейност/ бюджетна позиция трябва да се заложи закупуването на микробуса?  3. Можем ли да заложим В бюджетен ред 7, Дейност 7 - Непреки разходи (в) от Регламента  фиксирана ставка до 15% от преките допустими разходи за персонал, без да е необходимо програмният оператор да извършва изчисление, за да определи приложимия процент? Тези разходи включват ли наем на тренинг зала и наем на автомобил? | 1. Съгласно Насоките за кандидатстване проектното предложение следва да бъде изготвено на база резултати от обществени консултации и анализ на нуждите на целевите групи. Ако анализът на нуждите потвърди необходимост от разкриване на 2 стационарни и един мобилен център, то в такъв случай се счита, че е удовлетворено изискването за три хъба; 2. Закупуването на микробус представлява дълготраен материален актив. В предоставената бланка в ексел следва да бъде заложен като оборудване. И в двата бюджета следва да създадете нов бюджетен ред под съответното бюджетно перо. Приложеният бюджет в ексел е примерен и имате право да променяте, добавяте или изтривате редове, при условие, че всички разходи са обхванати в пълнота и правилно са определени видовете разходи съгласно Регламента за изпълнение на ФМ на ЕИП (колона K от бланката). В коя дейност ще заложите разхода е решение на кандидата, като следва да бъде обосновано с общата цел на конкретната дейност. 3. Съгласно чл. 8.5 от Регламента допустими непреки разходи са разходи, които не могат да бъдат идентифицирани от бенефициента и/или партньора по проекта като пряко свързани с проекта, но могат да бъдат определени и обосновани чрез неговата счетоводна система като възникнали в пряка връзка с допустимите преки разходи на проекта**. Те не могат да включват допустими преки разходи.** Съгласно Ръководство за изпълнение на проекти, неразделна част от Насоките за кандидатстване „Доказването на непреки разходи, изчислени на база фиксирана ставка съгласно чл. 8.5.1 букви b), c) и d) от Регламента, няма нужда от подкрепящи документи…. Допустимостта се доказва с приложени счетоводни справки.“ |
| Анна Чучумишева | Може ли да се кандидатства в партньорство между две неправителствени организации и община? | Съгласно Насоките за кандидатстване допустими кандидати са общините в България, като проектът задължително трябва да се изпълнява в партньорство с НПО, основано в България. Няма ограничение за брой партньори.  Едно и също НПО може да бъде партньор в до три проектни предложения. |
| Мартин Христов | 1. Задължително изискване ли е тези минимум 300 деца между 0 и 6 години да бъдат такива, които нямат достъп до детска градина или ясла или става дума за най-малко 300 деца между 0 и 6 години, независимо от това дали посещават или не детски заведения?  2. По какъв начин можем да се докаже броя на тези деца? | 1. Съгласно Насоките за кандидатстване, процедурата има за цел да се предостави подкрепа на деца от уязвими групи, включително от ромски общности в ранна детска възраст и техните семейства, с основна целева група: Деца на възраст 0-6 години, които не посещават/нямат достъп до детска градина или ясла, или живеят в изолирани селски/градски и/или бедни райони с концентрация на проблеми, създаващи риск от бедност, социално изключване и маргинализация, особено от ромски общности.  Тълкуването на Програмния оператор е следното:  - деца на възраст от 0 до 6 години, които не посещават или нямат достъп до детска градина или ясла, живеещи в социално изолирани общностис концентрация на проблеми, създаващи риск от бедност, социално изключване и маргинализация;  - деца на възраст от 0 до 6 години, които живеят в изолирани селски или изолирани градски райони, или които живеят в бедни райони с концентрация на проблеми, създаващи риск от бедност, социално изключване и маргинализация, особено от ромски общности.  2. Съгласно Насоките за кандидатстване: Доказателството за наличие на най-малко 300 деца на възраст 0-6 години в три целеви общности се основава на настоящата адресна регистрация от официалния източник (ГРАО), справка от детската градина/ясла и/или с декларации от родителите на децата. |
| Мария Савова, Образователна група Светлина | Пиша Ви от името на „Образователна група „Светлина“. разгледах поканата по проект „Образование и грижи в ранна детска възраст“ и имам нужда от експертното ви мнение и съвет. Бихме ли могли да подадем документи по този проект, като предложим възможност за създаване на онлайн платформа за обучение на родители и деца от 0 до 6-годишна възраст. Разполагаме с педагози, психолози и логопеди, които работят с деца със СОП и с които можем да разработим и предоставим методология и онлайн видео съдържание в помощ на семейства с деца до 6 години. Подходяща ли е тази дейност за целите на проекта?  Както и дали бихте могли да ни насочите към други програми / покани, по които да подадем кандидатура като партньор или директен бенефициент в сферите на предучилищното и училищно детското образование? Образователна група „Светлина “ включва частни детски ясли и градини, основно училище и първата професионална гимназия по дигитални умения „СофтУни Светлина“ и е с над 22-годишен опит в сферата на образованието и детското развитие. | Съгласно Насоки за кандидатстване, допустими кандидати са общините в България, а допустими партньори от страната са публични органи, общини, сдружения на общини и неправителствени организации.  Дейност може да бъде включена в проектно предложение на база направен анализ на нуждите и консултации със заинтересованите страни и установена необходимост и обоснованост на изпълнението й.  Пълен списък с отворените процедури за кандидатстване може да намерите на адрес: <https://eumis2020.government.bg/bg/s/Procedure/Active> |
|  |  |  |